**UGGERHØJ AARHUS ER KÅRET TIL “ÅRETS CITROËN-FORHANDLER 2022”**

En overlegen kundeoplevelse og et højt niveau på alle målbare nøgle KPI´er har bragt Uggerhøj Aarhus øverst på podiet og sikret forretningen titlen som ”Årets Citroën-forhandler 2022”.

Uggerhøj Aarhus har allerede markeret sig som Elite forhandler og nu kan bilhuset også glæde sig over, at den store fokus på kundeservice, kvalitet i alle processer og en høj kundetilfredshed i både salgssituationen og på værkstedet har båret frugt.

ET VÆRDISÆT, SOM HAR KUNDEN I FOKUS

Brand Director for Citroën, Adam Wenzel Holm, fortæller om valget af Uggerhøj Aarhus til årets Citroën-forhandler:

*”Uggerhøjs værdier fungerer som en fælles guideline for, hvordan hele virksomheden tænker, arbejder og handler. Værdierne definerer måden at agere og kommunikere på - og helt konkret at have kunden i fokus: At være åben, ærlig, ansvarlig og ikke mindst flittig. Dette har bragt virksomheden langt, og alle Uggerhøjs forretninger har en stærk performance.*

*Men netop forretningen i Aarhus skiller sig exceptionelt ud med en stærk lokal ledelse og et team af dedikerede medarbejdere, som opnår en meget høj kundetilfredshed både på salg og service.*

*Når man hertil lægger et godt salg og en flot markedsandel i et stort distrikt, var valget af Uggerhøj Aarhus til ”Årets Citroën-forhandler 2022” helt oplagt”,* understreger Adam Wenzel Holm. *”Vi glæder os til at fortsætte det gode samarbejde med det kompetente team hos Uggerhøj Aarhus.”*

DET BETALER SIG AT GØRE SIG UMAGE

Hos Uggerhøj Aarhus var der stor glæde i hele huset, da Adam Wenzel Holm var forbi på K.W. Bruuns vegne for at lykønske med den fine pris og overrække en stor pokal til salgsdirektør Lasse B. Jensen, mens alle medarbejdere blev overrasket med en pølsevogn, der rullede ind og sørgede for frokosten.

Lasse B. Jensen lægger ikke skjul på, at det giver stolthed, når det seriøse arbejde bliver belønnet med titlen som ”Årets Citroën-forhandler 2022”:

*”Vi har et helt fantastisk team af medarbejdere, som hver evig eneste dag gør sig umage med at give vores mange kunder den allerbedste service. Uanset, om det blot er en pære, der skal skiftes i en forlygte eller en større og mere kompleks reparation, så er vores medarbejdere enormt dedikerede.*

*I vores salgsafdeling er der også glæde over kåringen. Vi er meget opmærksomme på at rådgive vores kunder professionelt i forbindelse med bilkøb. I dag er det en svær beslutning for mange kunder, for der er mange valgmuligheder: Benzin, diesel, hybrid eller 100 % elbil. Vi er stolte over at modtage anerkendelsen for også at være dygtige til at rådgive vores kunder til at vælge den helt rigtige bil, som passer til lige netop deres kørselsbehov.”*